kardosdrur/scandi-wiki huggingface dataset:
Otto Dütsch

Otto Johann Anton Dütsch (25. maj 1823 – 23. april 1863) var en dansk komponist, der virkede i St. Petersborg det meste af sit korte liv.

Han var søn af Joachim Dütsch, som var skriver i Rentekammeret (Finansministeriet), men samtidig musiklærer ved Blindeinstituttet. Allerede som 5-årig blev Dütsch junior undervist på Sibonis musikkonservatorium. I 1840 drog han til Dessau i Tyskland for at videreuddanne sig i 3 år. Derefter rejse han til St. Petersborg i Rusland, hvor han nedsatte sig som musiklærer. I 1852 blev han korrepetitør og organist ved de kejserlige russiske teatre i St. Petersborg, og i 1862 professor i musikteori sammesteds, men allerede året efter døde han i Frankfurt, mens han var på rejse.

Det vigtigste af hans værker er operaen Kroaterinden, som blev opført i St. Petersborg i 1860 med succes og i uddrag i København i 1866 i musikforeningen Euterpe. Derudover har han skrevet sange samt klaver- og skuespilmusik.

Musik i Det Kongelige Bibliotek 
 Frauenliebe und Leid (sang)
 Berceuse (klaver – op. 53 nr. 1)
 Sérénade espagnole (klaver – op. 53 nr. 2)
 Près du Ruisseau (klaver – op. 53 nr. 3)
 Cantate i Anledning af den 28. januar 1840
 Omløberens Sang ved Forældrenes Dør (sang)
 Hvad hjælper det? (sang)
 230 Modulationsexempler for Musikere og Dilettanter (klaverskole)
 I Skoven (sang)
 Børne-Sange
 3 Romancer (op. 48)
 Femtonige Smaastykker for fire Hænder (klaver)
 Les folichons, polka comique (klaver)
 Matrosen (sang op. 4)
 Nocturne (klaver)
 Kroatinden eller Rivalinderne (Dramatisk Opera i 4 Akter)
 Souvenir-polka (klaver)

Kilde 
 Dansk Biografisk Leksikon 1905

Komponister fra Danmark
Operakomponister fra Danmark
Romantikkens komponister
Danskere i 1800-tallet
Carl Andersen

Carl eller Karl Andersen er navnet på flere personer:

 Carl Andersen (forfatter) (1828-1883) – dansk forfatter og slotsforvalter (Carl Christian Thorvald Andersen, ikke at forveksle med arkitekten Thorvald Andersen)
 Carl Andersen (revisor) (1866-1931) – dansk direktør og statsaut. revisor
 Carl Andersen (1877-1976) (1877-1976) – dansk afdelingsdirektør
 Carl Andersen (arkitekt) (1879-1967) – dansk arkitekt
 Carl Andersen (1885-1971) (1885-1971) – dansk direktør
 Carl Andersen (ingeniør) (1915-2001) – dansk civilingeniør og direktør
 Carl Andersen (politiker) – landsformand for Liberal Alliances Ungdom
Se også:
 Carl Angelius Andersen (1895-1964) – dansk redaktør
 Carl Christian Andersen (maler) (1849-1906) – dansk maler
 Carl Christian Andersen (fagforeningsmand) (1849-1932) – dansk fagforeningsmand og politiker
 Carl Ferdinand Andersen (1846-1913) – dansk maler
 Carl Henrik Andersen (1913-1944) - dansk bokser
 Carl Henry Andersen (1904-1981) – dansk apoteker
 Carl Mazanti Andersen (1893-1980) – dansk skibsreder
 Carl W. Andersen (1883-1942) – dansk veterinærinspektør (Carl Wilmann Andersen)
 Karl Joachim Andersen (1847-1909) – dansk komponist
Jens Andersen

Jens Andersen er navnet på flere personer:
 Jens Andersen Lodehat (død 1431) – dansk biskop
 Jens Andersen Beldenak (død 1537) – dansk biskop
 Jens Andersen (friskytte) – friskytte under Skånske Krig, 1675-1679
 Jens Degn Andersen (1819-1894) – dansk gårdmand og politiker, folketingsmand 1853-1854 og 1866-1869
 Jens Banzon Hee Andersen (1820-1892) – dansk landmand
 Jens Andersen (politiker, 1822-1904) – dansk gårdmand og politiker, medlem af Folketinget og Landstinget
 Jens Mathias Bollerup Andersen (1822-1868) – dansk politiker
 Jens Andersen (politiker, 1857-1932) – dansk brygmester og politiker, medlem af Folketinget og Landstinget
 Jens Andersen (bokser) (1929-2010) – dansk bokser
 Jens Andersen (forfatter) (født 1955) – dansk forfatter
 Jens Andersen (skuespiller) (født 1971) – dansk skuespiller
Den Blå Port

Den Blå Port er et tidsskrift for litteratur og litteraturkritik. I Den Blå Port udgives nyskreven, nyoversat og genfunden skønlitteratur og litteraturkritik.

Tidsskriftet er udgivet siden 1985, først af Forlaget Rhodos, siden af Forlaget Arena og Athene og nu af Forlaget Vandkunsten.

Redaktører

Eksterne henvisninger 
 Den Blå Ports officielle hjemmeside 
 Forlaget Arenas website med link til informationer om Den Blå Port 

Tidsskrifter fra Danmark
Tom Parker

'Oberst' Tom Parker (26. juni 1909 – 21. januar 1997), var manager for Elvis Presley og havde tidligere været manager for bl.a. Eddy Arnold og Hank Snow. Tom Parkers oprindelse har altid været omgivet af stor mystik, men det er dog slået fast, at hans fødenavn var Andreas Cornelis van Kujik. Han blev født i Breda i Holland. Hans obersttitel er selvopfundet, og ingen ved i dag præcist hvor den stammer fra.

Manager for Elvis Presley 
Parker blev manager for Elvis Presley fra den 18. august 1955 og resten af Elvis' liv og karriere. En af Tom Parkers første – og afgørende – handlinger som manager for Elvis var at forhandle en overgang fra det lokale Memphis-pladeselskab Sun Records til det kæmpestore RCA Victor. Handlen var en realitet allerede 22. november 1955, og overgangssummen var på hele 35.000,- dollars (+ 5.000,- direkte til Elvis), den dengang største sum nogensinde for en pladekontrakt.

Tom Parker, der rejste til USA som 18-årig, var illegal immigrant og kunne følgelig ikke få bl.a. pas. Derfor tog han ikke med Presley til Tyskland under militærtjenesten, og det menes også at have været den væsentligste årsag til, at Elvis Presley praktisk taget aldrig tog på turne udenfor USA's grænser. Ganske vist var Presley på en mindre turne til Canada i 1957 med koncerter i Toronto, Ottawa og Vancouver, men det var uden Parkers ledsagelse.

Obersten, som Parker blev kaldt, var dygtig, – nogle mener endda, at han måske var for dygtig. Det er i det mindste ubestridt, at det var Tom Parker som fastholdt Elvis Presley på filmlærredet op gennem 1960'erne, hvorved han tabte afgørende terræn overfor de mange nye kunstnere og grupper, som kom frem i disse år. I det hele taget må det siges, at hans måde at være manager på har været med til at redefinere begrebet manager. Han styrede "forretningen Elvis" med hård og kyndig hånd og har en stor del af æren for Presleys kultagtige stjernestatus. Også hans andel af indtjeningen var nyskabende. Fra begyndelsen fik han de sædvanlige 10% men snart fik han forhandlet sig frem til stigninger så store, at han ved Elvis' død menes at have scoret 50% af Elvis' indtægter.

Efter Elvis Presleys død 
Efter Elvis' død den 16. august 1977 blev Parker sagsøgt af boet, der anklagede ham for at misrøgte Elvis' interesser. Sagen endte med forlig i 1983.

Tom Parker døde af et hjerteslag i Las Vegas den 21. januar 1997, 87 år gammel.

Eksterne henvisninger 
 
 Rockabilly Hall of Fame's side om Tom Parker 

Elvis Presley
Managere
Filmfolk fra USA
Hvem kan sige nej til en engel

Hvem kan sige nej til en engel er det sjette studiealbum fra den danske sanger og musiker Kim Larsen. Albummet blev udgivet den 8. maj 1994 på Medley Records, og var produceret af Rugsted & Kreutzfeldt.

Efter den relative kommercielle fiasko med Kim Larsen & Bellami-albummet Wisdom Is Sexy, der resulterede i en aflyst turné, blev Kim Larsen genforenet med producer Poul Bruun for første gang siden 1989. Albummet er produceret i samarbejde med duoen Rugsted & Kreutzfeldt. Kim Larsen har beskrevet albummet som "en popplade, lidt mere afdæmpet end mine tidligere plader og kun med en smule guitarfræs på." Albummet har en "legetøjslyd" med "små dunk, dunk og pling, pling" da Larsen synes "det er skæg at lave sådan en lyd i en tid, hvor folk laver mere og mere alvorlig lyd."

Hvem kan sige nej til en engel var det tredje mest solgte album i Danmark i 1994 (kun overgået af Sanne Salomonsen-albummet Language of the Heart og Pa-Papegøje!), med 145.000 eksemplarer. I 2007 havde albummet rundet 186.000 solgte eksemplarer.

Spor

Personel 
 Kim Larsen - vokal, guitar
 Jens Rugsted - bas, guitar, vokal, trommer, trommefills, producer 
 Stig Kreutzfeldt -  synthesizer, trommer, vokal, mixer, computer, producer 
 Martin Andersen - violin (1, 3, 6, 13, 15)
 Mikkel "Ørva" Håkonsson - synthesizer (6, 9)
 Paul Banks - guitar  (9)
 Per Morten Abrahamsen - foto
 Mand Over Bord - cover

Hitlisteplaceringer

Kilder

Eksterne henvisninger 
Yummi-Yummi: Danmarks bedste Kim Larsen-podcast med omtale af "Hvem Kan Sige Nej Til En Engel", heartbeats.dk

Kim Larsen-album
Album fra 1994
7-9-13 (album)

7-9-13 er et album udgivet af Kim Larsen & Kjukken i 2003.

Albummet solgte 143.189 eksemplarer i 2003, og var dermed årets bedst sælgende album. Albummet rundede 197.000 solgte eksemplarer i 2007.

Medvirkende 
Kim Larsen – akustisk og elektrisk guitar,  – bas, synthesizer, sang
Karsten Skovgaard – elektrisk guitar, synthesizer, kor
Jesper Rosenqvist – trommer, kor
Jesper Haugaard - bas, percussion og sang 
Peter Simonsen – ass lydtekniker, elektronik wizard

Sangliste 

 "Sjølund" - 3:30
 "Sømand ombord" - 3:24
 "Moster" - 3:09
 "Tommelille" - 2:23
 "Festen" - 3:05
 "Viktoria" - 2:41
 "Det summer" - 3:20
 "Romantik" - 3:26
 "Junglen" - 3:46
 "Sommerregn" - 3:03
 "Kom tog" - 3:32
 "Marianne" - 3:18
 "Uma Na Na" - 2:59
 "Lidt endnu" - 3:05

Referencer 

Kim Larsen & Kjukken-album
Album fra 2003
Mega Records

Mega Records blev etableret i 1983 i København af Kjeld Wennick med afdelinger i forskellige europæiske lande. Selskabet hed den gang Mega Scandinavia A/S. I 2001 blev pladeselskabet opkøbt af edel music AG, og skiftede navn til Edel-Mega Records, som dog lukkede et par år senere. Mega Records ejes og distribueres nu af Playground Music.

Mega Records bedst kendte kunstner var den svenske gruppe Ace of Base, med næsten 30 millioner solgte albummer i verden.

Noter 

Etableret i 1983
Pladeselskaber fra Danmark
Diamonds Are Forever (bog)

Diamonds Are Forever (Agent 007 spiller højt / Diamanter varer evigt) er den fjerde bog i serien om James Bond af Ian Fleming. Den udkom første gang i 1956.

Bogen blev filmatiseret i 1971 som den syvende film i EON Productions serie om James Bond. Filmen følger kun i begrænset omfang bogen.

Plot 
Diamanter smugles fra Afrika til USA organiseret af brødrene Spang. Bond går under dække som diamantsmugler og bringer som sådan et parti diamanter til New York. Lønnen skal han få ved at satse penge i et fikset løb på væddeløbsbanen i Saragota. Men Bonds ven Felix Leiter har også fikset løbet, så Bond må videre til Las Vegas for at få pengene – og mere end det...

James Bond-bøger
Konfluenspunkt

Konfluenspunkt (Degree Confluence Project) er navnet på et web-baseret projekt, der har som mål at folk skal besøge hvert punkt på Jorden hvor en heltals breddegrad krydser en heltals længdegrad, eksempelvis 56° N, 10° Ø, som er et konfluenspunkt på land, her i Danmark. Punktet er beliggende ca. 5 km sydøst for Skanderborg.

Det totale antal af krydsningspunkter på jorden er 64.442, hvoraf 21.541 ligger på land og 38.411 ligger på vandet.

Der findes 17 konfluenspunkter i Danmark, otte på land og ni på vand.

Punktet bestemmes med en GPS-modtager. Som egen dokumentation for besøg lægges fotografi på hjemmeside.

Notat 
Breddegrader fra og med 89° N til og med 89° S, svarer til 179 breddegrader som multipliceres med 360 længdegrader plus de to poler = (179 × 360) + 2 = 64 442.

Se også 
 Geocaching

Eksterne henvisninger 
 Konfluensprojekt (Degree Confluence Project) hjemmeside
 Punkter i Danmark

Hobby
Kartografi
Northbridge

Northbridge er en en del af et chipset, der bruges i computere.

Beskrivelse
Et normalt chipsæt til computere består i dag gerne af en chip (northbridgen). Før i tiden (også stadig lidt i dag) brugte man to chips. Den anden i dette sæt blev kaldt en southbridge. Både northbridgen og southbridgen består af diverse forbindelser, som samles og sendes rundt i hardwaren derfra. (F.eks. RAM, PCI-portene og SATA-portene).

Placering
Northbridgen sidder normalt midt på et bundkort med en køler, som enten består af kobber eller aluminium. på nogle bundkort er dens køler også forbundet med køleren til effekt MOSFET.

Chipset
Æbelholt Kloster

Æbelholt Kloster var et kloster under Augustinerordenen beliggende i Tjæreby Sogn 5 kilometer vest for Hillerød.

Historie 

Klostret blev på sin nuværende placering oprettet i 1176, da Abbed Vilhelm, støttet af store donationer fra Absalon, flyttede klosteret fra Eskilsø i Roskilde Fjord. I første omgang opførte man en trækirke, som i 1210 blev afløst af en stenkirke. Da man efter Vilhelms død (1203) talte om undere ved hans grav, begyndte pilgrimme at strømme til klosteret, der udviklede sig til Nordens største Augustinerkloster. Vilhelm blev på foranledning af Anders Sunesen kanoniseret i 1224. 

På Vilhelms tid husede klosteret 25 kanniker, men der skulle dagligt bespises omkring 100 mennesker. Trods store indtægter fra jordegods både lokalt, i København og i Halland og indtægter fra afholdelse af markeder ved klosteret satte det store gæsteri i 1300-tallet klosteret i gæld.

Efter reformationen blev klosteret i 1544 forlenet til Christoffer Trundsen, der skulle sørge for de sidste korherrer, der endnu var tilbage. I 1555 blev klosterkirken til sognekirke, men allerede i 1561 fandt man den for stor og lod den nedrive; i 1560 var klosteret helt ophævet. En del af stenene blev anvendt, da man opførte det nærliggende Frederiksborg Slot. 

Da arkæologer i 1930'erne og 1950'erne udgravede tomten efter middelalderklosteret, fandt de knap 780 skeletter på begravelsespladsen.

Æbelholt Klostermarked 
Lige siden Æbelholt Kloster blev oprettet, har der været afholdt klostermarked med start den 16. juni, på den hellige Sankt Vilhelms festdag. Folk fra nær og fjern valfartede til Æbelholt klostermarked, som forløb over 14 dage.

I moderne tider er markederne blevet genoptaget og har siden 1998 været afholdt over en weekend hvert år.

Æbelholt Kloster Museum 

Æbelholt Kloster Museum viser et udvalg af de skeletter, der er fundet ved udgravningerne af klostret. I udstillingen findes også en del genstande fra området.

I 1957 anlagde man en klosterhave med lægeplanter fra middelalderen.

Eksterne kilder og henvisninger 
 Atlas over danske klostre af H.N. Garner 1968
 Kirkeleksikon for Norden, Jydsk Forlags-forretning og Hagerups Forlag, 1900-1929
 Æbelholt Klostermuseum
 Naturstyrelsen om Æbelholt Kloster
 Om Æbelholt Kloster på www.oresundstid.dk

Klostre i Danmark
Bygninger, konstruktioner og anlæg i Hillerød Kommune
Kirke- og klosterruiner i Danmark
Etableret i 1176
Fredede fortidsminder i Danmark
From Russia with Love (bog)

From Russia with Love (Agent 007 jages (1964)/ Med russisk kærlighed (1984) / Kærlig hilsen fra Kreml (2014)) er den femte bog i serien om James Bond af Ian Fleming. Den udkom første gang i 1957.

Historien var inspireret af en hændelse i 1950, hvor en amerikansk marineattaché blev myrdet og smidt af Orientekspressen af en russisk agent. Kodemaskinen Spektor var inspireret af kodemaskinen Enigma Decoding Machine, hvis kode Ian Fleming selv havde været med til at knække i 1939.

Bogen blev filmatiseret i 1963 som den anden film i EON Productions serie om James Bond.

Handling 
De sovjetiske efterretningstjenester vil skaffe sig en tiltrængt succes ved at implicere Secret Service i en skandale. Som mål udpeges James Bond, der lokkes til Istanbul ved hjælp agenten Tatiana Romanova, der angiveligt vil hoppe af sammen med kodemaskinen Spektor. Men der er ugler i mosen. Nogle er ude efter Secret Services mand i Istanbul, Kerim Bey men hvorfor?

Danske udgaver 

Romanen udkom første gang på Grafisk Forlag i 1964 oversat af Grete Juel Jørgensen med titlen Agent 007 jages. Samme forlag udgav yderligere to udgaver med samme titel i 1965 og 1967. I 1984 udgav Aschehoug romanen under titlen Med russisk kærlighed, og i 2014 var det Rosenkilde & Bahnhof, der udgav den under titlen Med russisk kærlighed, også oversat af Grete Juel Jørgensen.

Referencer 

James Bond-bøger
Mønster (dæk)

Et dækmønster eller mønster er en integreret del af slidbanen på et dæk, den del som kommer i kontakt med overfladen af en vej, mark eller lignende. Især i vådt føre eller mudder giver mønster langt bedre vejgreb og dermed bedre traktion. Mønsteret dræner vand og mudder væk mellem dæk og underlaget. Hvis mønsteret ikke dræner fluidet hurtigt nok væk, akvaplaner dækkene og dermed køretøjet. I tørt føre har man bedre vejgreb uden mønster (fx slickdæk).

Slidbanen/ mønsteret består af en speciel gummiblanding, som er udviklet til at give dækket forskellige egenskaber, blandt andet stor friktionsevne, evne til at bevæge sig optimalt på tør, våd eller glat vej samt har stor slidstyrke.

Mønsterets udseende er karakteristiske geometriske former der kan bestå af  riller, kanaler, forhøjninger, huller og andet.

Regler for bildæk
Person- og varevognsdæk på køretøjer med en tilladt totalvægt på højst 3.500 kg. skal i Danmark have mindst 1,6 mm mønsterdybde for at være lovlige (i henhold til BEK nr. 9316 af 03/03/2006, punkt 8.02.002).  

Denne mønsterdybde skal være til stede på de midterste 3/4 af trædefladen. Dvs. at den yderste ottendedel i hver side af dækket ikke er indbefattet.

Kontrol af bildæk
Flere dæktyper er forsynet med slidindikatorer (små forhøjninger i kanalerne på dækket).
 
Ved synlighed af den indbyggede slidindikator er den lovlige 1,6 mm mønsterdybde nået på dækket, som herefter skal udskiftes.
 
Det udløser et bødeforlæg at køre med nedslidte dæk,  kr. 1000,00 pr. dæk, efter færdselsloven §67 stk. 2

Det anbefales fra forskellige interesseorganisationer og virksomheder, blandt andet Forenede Danske Motorejere og dækforhandlere, at der ikke køres på dæk, som har en mønsterdybde på mindre end 3 mm.

Dæk
Fælg

En fælg er den ydre ringformede del af et hjul til transportformål, blandt andet biler, motorcykler, cykler, traktorer, fly o.a.

Til montering på fælgen kan anvende luftfyldte- eller massive dæk.

Materialer som anvende til fælge kan blandt andet være stål, magnesium og aluminium.

Ved montering af hjul/ fælge på forskellige køretøjer, skal de være lovliggjort og  godkendt af relevant myndighed. 

Den hyppigste måleenhed for fælge er den tidligere benævnelse tommer.

Køretøjsteknologi
Energioverførsel
Bildele
Hjul
Adriana Lima

Adriana Lima (født 12. juni 1981) er en brasiliansk model.

Biografi og karriere 
Lima's far forlod hendes familie, da hun var 6 måneder gammel. Adriana og hendes far har i dag ingen kontakt. Da Adriana Lima var 13 år gammel blev hun opdaget som fotomodel. Det skete da hun en dag var med sine venner i indkøbscenteret. Da hun blev 15 tilmeldte hun sig til Brasiliens Ford supermodel, hvor hun vandt førstepræmien. Derefter deltog hun i World's Supermodel, hvor hun fik en andenplads. Efter nogen tid, rejste hun til New York City, hvor hun bor den dag i dag. Mange tøjbrands fx Valentino, opsøgte hende og ønskede hende med på catwalks og hendes internationale kendisstatus steg hurtigt. I dag kendes hun bedst fra Maybeeline New York og det verdenskendte undertøjsmærke Victoria's Secret.

Personlig liv 
Adriana Lima udtalte til et modemagasin at hun var meget genert over for drenge og at hun var jomfru til at hun blev gift. Hun mener at sex bør vente til efter ægteskabet. Hun mener at de mænd, der påstår at de elsker hende, men ikke respekterer dette, ikke mener hvad de siger. Hun har også en Myspace-side som hedder : "angeladriana". Hun er i et forhold med Marko Jarić, og fik datteren, Valentina Lima Jarić, den 15. november 2009. Hendes anden datter, Sienna Lima Jarić, blev født den 12. september 2012.

Referencer

Eksterne henvisninger 

 Adriana Limas officielle hjemmeside 
 

Fotomodeller fra Brasilien
Personer fra Salvador
Mønster (flertydig)

Et mønster kan have flere betydninger:
 Mønster (dæk) – Formen på et dæks overflade.
 Mønster – betegnelse for regelmæssigt gentagne geometriske figurer, fx cirkler, trekanter og firkanter.
 En "tegning" på fx stof – fx skotskternet.
 En vejledning- også kaldet et snitmønster til hvordan man skal fremstille tøj (fx hvordan stoffet skal klippes ud eller en strikke- eller hækleopskrift).
 Den måde hvorpå noget udvikler sig på, og som tilsyneladende følger en bestemt plan.
Junget

Junget ligger i Midtjylland og er en meget lille landsby i det nordøstlige Salling. Junget er en del af Junget Sogn. Landsbyen er bygget op omkring den gamle herregård Jungetgård. Junget ligger i Skive Kommune og hører til Region Midtjylland.

Tidligere var der en brugsforening i byen, denne lukkede dog for en del år siden. Landsbyens beboere startede foreningen Junget Udviklingsselskab, som købte bygningerne. I dag udlejes de til en af de frie Kvik Spar-købmænd. Den lille landsby har endvidere en campingplads.

Eksterne henvisninger
Junget Strandcamping 
Nordsalling nyt fra Junget Grættrup Thorum
Junget Musikfestival

Lokaliteter i Skive Kommune
Nothing Remains the Same

Nothing Remains The Same er det tredje album fra det svenske industrial metal-band Pain der blev udgivet i 2002 gennem Stockholm Records. CD'en indeholder en video til sangen "Shut Your Mouth."

Numre 
 "It's Only Them" – 4:51
 "Shut Your Mouth" – 3:13
 "Close My Eyes" – 3:45
 "Just Hate Me" – 3:55
 "Injected Paradise" – 5:10
 "Eleanor Rigby" (Beatles cover)- 3:51
 "Expelled" – 3:43
 "Pull Me Under" – 4:15
 "Save Me" – 3:37
 "The Game" – 4:05
 "Fade Away" – 4:59

Album fra 2002
Metalalbum
Album fra Sverige
Esaias Compenius

Esaias Compenius (1572–1617 i Hillerød) var en tysk orgelbygger. Han er kendt for Compeniusorgel i Frederiksborg Slotskirke.

Compenius var andet slægtled i en tysk orgelbyggerfamilie; således var både hans far, Heinrich Compenius den ældre, hans bror, Heinrich Compenius den yngre, og hans onkel Timotheus Compenius også orgelbyggere. Esaias anses i dag som den talentfuldeste.

I 1605 blev han ansat som orgelbygger, siden som organist, ved hoffet i Braunschweig-Wolfenbüttel. Man mener, han allerede kort efter begyndte på at konstruere det kammerorgel, der senere skulle blive opkaldt efter ham. Orgelt var i Wolfenbüttel, men blev i 1617 skænket til Christian 4. af Friedrich Ulrich af Braunschweig-Wolfenbüttel, søn af Cristians nyligt afdøde svoger Heinrich Julius. Compenius tog med orgelet til Danmark for at forestå dets opsættelse og døde enten før eller kort efter dets opsættelse i Frederiksborg Slotskirke.

Ekstern kilde/henvisning 
 Det virtuelle Musikbibliotek

Personer fra Tyskland
Orgelbyggere
Dancing With The Dead

Dancing With The Dead er det fjerde album fra det svenske industrial metal-band Pain der blev udgivet i 2005 gennem Stockholm Records. Der blev også udgivet en speciel version med syv ekstra numre og en bonus DVD.

Numre 
 "Don't Count Me Out" – 4:39
 "Same Old Song" – 3:58
 "Nothing" – 4:07
 "Tables Have Turned" – 4:22
 "Not Afraid To Die" – 4:15
 "Dancing With The Dead" – 4:13
 "Tear It Up" – 3:57
 "Bye / Die" – 3:02
 "My Misery" – 3:56
 "A Good Day To Die" – 3:44
 "Stay Away" – 3:19
 "Third Wave" – 3:50

Speciel versiones ekstranumre 
 "End of the Line"
 "Suicide Machine"
 "On and On"
 "Shut Your Mouth"
 "Just Hate Me"
 "Same Old Song"
 "Behind the Music"

Album fra 2005
Metalalbum
Album fra Sverige
Hydrocephalus

Hydrocephalus (oldgræsk: ὑδροκέφαλον, ὕδωρ = vand og κεφαλή = hoved) eller vand i hovedet er en sygdomstilstand, hvor der foreligger forstyrrelser i omsætningen af hjernevæske og hvor hjernens væskehulrum bliver udvidet. Det opstår, når 4. ventrikel mellem lillehjernen (Cerebellum) og hjernestammen (Truncus encephali) bliver forhindret i at lede cerebrospinalvæsken ud via aquaeductus mesencephali, hvilket øger det intrakranielle tryk. Hos børn, hvor kraniet endnu ikke er fuldt udvokset, ses det klinisk som er et forstørret hoved. Medfødt Hydrocephalus forekommer ved 6 ud af 1000 fødsler. Svarende til 300 tilfælde om året i Danmark.

Noter 

Neurologiske sygdomme
Christoffer Mogensen Gøye

Christoffer Mogensen Gøye (eller Gjøe) er navnet på flere personer:
 Christoffer Mogensen Gøye (død 1584) til Gunderslevholm (død 1584) – dansk godsejer
 Christoffer Mogensen Gøye (død 1652) til Gunderslevholm (1584-1652) – dansk godsejer